Diari Oficial de la Generalitat Valenciana


Sumari del DOGV 745, del 19-01-1988 (1988/810396)

ORDRE de 2 de gener de 1988, de la Conselleria d'Economia i Hisenda, per la qual es dicten normes complementaries sobre fons a justificar.
------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/01/02/(2)/dof/vci/html**

### Dades del document

Número de DOGV
:   745

Data del DOGV
:   19-01-1988

Secció del DOGV
:   DISPOSICIONS GENERALS

Número del document
:   1988/810396


Data del document
:   02-01-1988

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 2 de gener de 1988, de la Conselleria d'Economia i Hisenda, per la qual es dicten normes complementàries sobre fons a justificar.  
Per Ordre d'aquesta Conselleria de 6 d'octubre de 1986, s'establiren mesures per al control de fons de la Generalitat Valenciana que es lliuren «a justificar». L?experiència tinguda després de l'esmentada Ordre fa aconsellable d'introduir-hi algunes modificacions que tenen per objecte una major agilitat, tant en la disposició de fons com pel que fa a la seua justificació. Per tot això,  
ORDENE:  
Article primer  
A l?inici de cada any natural, la Direcció General del Tresor i Patrimoni situarà en els diversos comptes corrents, oberts en compliment del que disposa l?Ordre de 6 d'octubre de 1986, de la Conselleria d'Economia i Hisenda, els fons de maniobra necessaris per al manteniment dels Serveis, les Oficines, els Centres o les Dependències titulars d'aquests comptes.  
Article segon  
L?import del fons de maniobra a dipositar en cada compte corrent serà fixat per la Direcció General del Tresor i Patrimoni, amb l?informe previ de la Intervenció Delegada.  
Article tercer  
Amb caràcter general els fons de maniobra dipositats en els comptes corrents abans esmentats hauran de destinar-se a atendre el pagament d'obligacions de caràcter periòdic o repetitiu, com els referents a dietes, despeses de locomoció, material no inventariable, conservació, tracte successiu i d'altres de característiques semblants.  
Excepcionalment, a proposta de la Conselleria interessada i amb l?informe previ de la Intervenció General, aquesta Conselleria podrà acordar l'ampliació a altre tipus de pagaments.  
Article quart  
La Direcció General del Tresor i Patrimoni assignarà a cada compte corrent de fons a justificar un número (codi de tercer) que serà notificat a les persones autoritzades per a disposar del susdit compte.  
Article cinquè  
La disposició dels fons es produirà en els termes establerts en els articles 5 i 6 de l'Ordre indicada en l'article 1.  
Article sisè  
La reposició de fons en els comptes corrents tindrà lloc mitjançant l'expedició dels corresponents documents comptables en fase «K», als quals s'haurà d'incorporar la documentació justificativa dels pagaments realitzats amb càrrec als comptes esmentats.  
Si amb motiu dels pagaments efectuats s'havien realitzat retencions en concepte de l'Impost General sobre la Renda de les Persones Físiques (IRPF), aquesta retenció es consignaria en formalització en el document comptable i s'hi adjuntaria, formalitzada com cal, la relació que com a Annex I figura en aquesta Ordre.  
Article setè  
En el document K a què fa referència l'article anterior s'assenyalarà com a perceptor de l'import la denominació del compte corrent d'on s'han disposat els fons i el corresponent codi de tercers assignat segons que estableix l'article quatre d'aquesta Ordre.  
Article vuitè  
Els fons situats en els comptes corrents ressenyats en els articles precedents tindran la consideració de fons en poder de la Tresoreria de la Conselleria d'Economia i Hisenda per la qual cosa els seus imports hauran de figurar, amb la deguda separació, en els arqueigs que efectua la Direcció General del Tresor i Patrimoni.  
Article novè  
Després de finalitzat l'exercici econòmic es practicaran les operacions comptables que calguen segons les normes que amb aquesta finalitat dicta la Intervenció General la qual també queda facultada per a dictar les normes complementàries d'aquesta Ordre.  
DISPOSICIO DEROGATORIA  
Queda derogat l'article 7 de l?Ordre de la Conselleria d'Economia i Hisenda, de 6 d'octubre de 1986 (DOGV núm. 451), per la qual s'establien mesures per al control dels fons de la Generalitat Valenciana.  
València, 2 de gener de 1988.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI